PATVIRTINTA

Jonavos Jeronimo Ralio gimnazijos direktoriaus  2024 m. lapkričio d.

įsakymu Nr. V1 -

**JONAVOS JERONIMO RALIO GIMNAZIJOS MOKINIŲ NELAIMINGŲ ATSITIKIMŲ TYRIMO, registravimo ir apskaitos TVARKOS APRAŠAS**

**I SKYRIUS**

**BENDROSIOS NUOSTATOS**

1. Jonavos Jeronimo Ralio gimnazijos (toliau - Gimnazijos) mokinių nelaimingų atsitikimų tyrimo tvarkos aprašas (toliau – Tvarkos aprašas) reglamentuoja nelaimingų atsitikimų, ištikusių gimnazijos mokinius ugdymo(si) proceso ar neformaliojo vaikų švietimo programų įgyvendinimo (toliau – ugdymo procesas) metu, tyrimo tvarką.
2. Nelaimingo atsitikimo, įvykusio ugdymo proceso metu, tyrimo tikslas yra nustatyti nelaimingo atsitikimo aplinkybes, priežastis, galimus norminių teisės aktų reikalavimų pažeidimus ir juos galimai pažeidusius asmenis ir numatyti prevencijos priemones panašiems įvykiams išvengti.
3. Tvarkos apraše vartojamos sąvokos atitinka Švietimo įstatyme vartojamas sąvokas.
4. Kitos šioje Apraše vartojamos sąvokos:
	1. **Gimnazijos teritorija** – tai žemės plotas (statiniai, želdiniai, stadionas), pagal žemėtvarkos dokumentus skirtas įstaigai;
	2. **Mokinys** –Gimnazijos ugdytinis, kuris mokosi pagal pagrindinio ir vidurinio ugdymo mokymo programą;
	3. **Užsiėmimas** – pamoka, paskaita, ugdomoji veikla, praktikos darbai, sporto ir sportinės varžybos, sveikatingumo ir kiti nustatyta tvarka vykdomi renginiai;
	4. **Užsiėmimo vadovas** – asmuo (Gimnazijos darbuotojas), nustatyta tvarka paskirtas vadovauti užsiėmimui;
	5. **Atsakingas darbuotojas** – direktoriaus įsakymu paskirtas atsakingas darbuotojas (darbdavio įgaliotas asmuo) už Gimnazijos mokinių instruktavimą, saugą ir sveikatą, bei dalyvavimą nelaimingo atsitikimo ir incidento tyrimuose.
	6. **Lengvas nelaimingas atsitikimas** – įvykis, kurio metu patyrė kūno sužalojimą (traumą) ar sveikatos sutrikimą ir neteko galimybės bent vieną dieną lankyti užsiėmimų, tačiau nepriskiriamas prie sunkių;
	7. **Sunkus nelaimingas atsitikimas** – įvykis, kurio metu mokinys patyrė gyvybei pavojingą arba sunkų kūno sužalojimą (traumą) ar sveikatos sutrikimą;
	8. **Mirtinas nelaimingas atsitikimas** – įvykis, kurio metu nuo patirtų traumų ar sveikatos sutrikimų mokinys mirė vietoje arba dėl šių pasekmių – per vienerius metus;
	9. **Grupinis nelaimingas atsitikimas** – įvykis, kurio metu nukentėjo 2 ir daugiau mokinių;
	10. **Nelaimingo atsitikimo aplinkybės** – sąlygos (užsiėmimo vieta, užsiėmimo aplinka, mokymo priemonės, darbo ir poilsio organizavimas ir kt., taip pat nukentėjusiojo bei kitų asmenų veiksmai arba neveikimas ar jų sveikatos būklė, galėję turėti įtakos nelaimingam atsitikimui), susidariusios įvykio metu ar lėmusios nelaimingą atsitikimą.
	11. **Nelaimingo atsitikimo priežastys** – užsiėmimų vietos, mokymo priemonių, užsiėmimų aplinkos, ugdymo sąlygų ir norminių teisės aktų reikalavimų neatitikimas; užsiėmimų organizavimo, darbo ir poilsio režimų pažeidimai; moksleivių neapmokymas saugiai atlikti užduotis; padaryti saugos darbe norminių teisės aktų pažeidimai, sveikatos būklė ir kt. veiksniai, dėl kurių moksleivis patiria traumą ar kitą sveikatai žalingą poveikį ar sutrikimą.
	12. **Steigėjas** – Jonavos rajono savivaldybė.
5. Gimnazijos ir atitinkamų tarnybų vadovų susitarimu, nelaimingiems atsitikimams, įvykusiems ugdymo procese, tirti gali būti kviečiami valstybiniai darbo inspektoriai, valstybinių tarnybų atstovai.
6. Ugdymo proceso metu, įvykus nelaimingam atsitikimui, dėl kurio mokinys patyrė žalą sveikatai ar mirė, tiriamos nelaimingo atsitikimo aplinkybės, priežastys ir surašomas Nelaimingo atsitikimo aktas (toliau – aktas) (Tvarkos aprašo 1 priedas).
7. Įvykis priskiriamas nelaimingam atsitikimui, įvykusiam ugdymo procese, kai jis įvyko:
	1. švietimo įstaigos organizuojamo ugdymo proceso metu, nepriklausomai nuo to, ar ugdymo procesas organizuojamas švietimo įstaigoje ar už jos ribų;
	2. vežant mokinius į švietimo įstaigą ar iš jos, taip pat į renginius, ekskursijas švietimo įstaigos ar kitu transportu.
8. Aktas nesurašomas, jei nustatoma, kad nelaimingas atsitikimas įvyko:
	1. dėl ligos (vadovaujantis medicinos įstaigos išvada);
	2. dėl to, kad norėta tyčia susižaloti arba nusižudyti;
	3. dėl nusikalstamų veikų.

**II SKYRIUS**

**PRANEŠIMAI APIE NELAIMINGUS ATSITIKIMUS**

1. Gimnazijos mokinys, nukentėjęs nelaimingo atsitikimo metu, jeigu pajėgia, apie įvykį privalo pranešti  mokytojui, švietimo įstaigos vadovui arba kitam Gimnazijos darbuotojui. Gimnazijos darbuotojas ar mokinys, matęs nelaimingą atsitikimą ar apie jį sužinojęs, nedelsdamas praneša apie įvykį Gimnazijos vadovui ar kitam Gimnazijos administracijos darbuotojui.
2. Gimnazijos, kurioje dėl įvykio žalą sveikatai patiria kitos švietimo įstaigos mokinys, vadovas privalo nedelsdamas apie tai pranešti nukentėjusio mokinio švietimo įstaigos vadovui.
3. Nelaimingas atsitikimas, apie kurį nukentėjusysis, mokinio tėvai (globėjai, rūpintojai) arba įvykio liudytojas nepranešė Gimnazijos vadovui iš karto, turi būti ištirtas gavus nukentėjusiojo arba jo interesams atstovaujančio asmens rašytinį prašymą ar įvykio liudytojo pareiškimą (pranešimą ar prašymą). Šiais atvejais klausimas dėl akto surašymo sprendžiamas visapusiškai patikrinus duomenis apie įvykusį nelaimingą atsitikimą, atsižvelgiant į visas aplinkybes, medicinos įstaigos išvadą apie patirtą žalą sveikatai, taip pat liudytojų parodymus ir kitus įrodymus.
4. Įvykus nelaimingam atsitikimui, Gimnazijos vadovas arba jo įgaliotas asmuo nedelsiant privalo pranešti apie įvykį, įvykio vietą, adresą, laiką nukentėjusiojo tėvams (globėjams, rūpintojams) ir šioms institucijoms:
	1. Jonavos rajono savivaldybei;
	2. atitinkamai teritorinei prokuratūrai ir vietovės, kurioje įvyko nelaimingas atsitikimas, ikiteisminio tyrimo įstaigai, jeigu įvyko mirtinas nelaimingas atsitikimas, taip pat įvykus nelaimingam atsitikimui, kai sunkiai pakenkta (ar manoma, kad sunkiai pakenkta) mokinio sveikatai;
	3. Nacionalinės visuomenės sveikatos centro prie Sveikatos apsaugos ministerijos teritoriniam departamentui, jeigu nelaimingas atsitikimas susijęs su apsinuodijimu ar ūmiu susirgimu;
	4. Valstybinei teritorijų planavimo ir statybos inspekcijai prie Aplinkos ministerijos, jeigu nelaimingas atsitikimas įvyko dėl to, kad griuvo statiniai;
	5. Priešgaisrinės apsaugos ir gelbėjimo departamentui prie Vidaus reikalų ministerijos, jeigu nelaimingas atsitikimas įvyko dėl gaisro, sprogimo ar įrenginių avarijos;
	6. Lietuvos Respublikos švietimo, mokslo ir sporto ministerijai, jeigu įvyko mirtinas nelaimingas atsitikimas;
	7. objektus ar įrenginius prižiūrinčiam, eksploatuojančiam ar kontroliuojančiam asmeniui, jeigu nelaimingas atsitikimas įvyko to juridinio asmens prižiūrimuose, eksploatuojamuose ar kontroliuojamuose objektuose ar įrenginiuose;
	8. informuojant 12.1–12.7 papunkčiuose nurodytas institucijas pildoma Pranešimo apie įvykį Gimnazijoje forma (Tvarkos aprašo 2 priedas).

**III SKYRIUS**

**NELAIMINGO ATSITIKIMO TYRIMO KOMISIJOS SUDARYMAS IR JOS DARBO TVARKA**

1. Jonavos rajono savivaldybė arba savininko teises ir pareigas įgyvendinanti institucija, gavusi pranešimą apie nelaimingą atsitikimą (išskyrus mirtiną) ir įvertinusi situaciją, priima sprendimą dėl Nelaimingo atsitikimo tyrimo komisijos (toliau – Komisija) sudarymo. Komisiją gali sudaryti pati Jonavos rajono savivaldybė arba įgalioti tai padaryti Gimnazijos direktorių.
2. Mirtiną nelaimingą atsitikimą, kurio metu žuvo vienas mokinys, tiria Jonavos rajono savivaldybės sudaryta komisija. Į komisijos sudėtį turi būti įtraukti Jonavos rajono savivaldybės atstovas (komisijos pirmininkas), Gimnazijos, kurioje įvyko nelaimingas atsitikimas, įgaliotas atstovas, nukentėjusiojo teisėtas atstovas (asmeniui sutikus), gali būti pasitelkiami Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos, Lietuvos Respublikos valstybinės darbo inspekcijos prie Socialinės apsaugos ir darbo ministerijos (toliau – Valstybinė darbo inspekcija), Nacionalinės švietimo agentūros atstovai, kitų institucijų atstovai.
3. Nelaimingą atsitikimą, įvykusį ne Gimnazijoje, o įmonėje, įstaigoje, organizacijoje, ūkininko ūkyje (toliau – įmonė), kur mokinys atvyko mokytis, tiria tos įmonės, kurioje įvyko šis nelaimingas atsitikimas, vadovo sprendimu sudaryta komisija, vadovaudamasi Nelaimingų atsitikimų darbe tyrimo ir apskaitos nuostatais, patvirtintais Lietuvos Respublikos Vyriausybės 2004 m. rugsėjo 2 d. nutarimu Nr. 1118 „Dėl Nelaimingų atsitikimų darbe tyrimo ir apskaitos nuostatų patvirtinimo“. Minėtu atveju komisijos darbe turi dalyvauti Gimnazijos direktoriaus įgaliotas atstovas, kuriam baigus tyrimą turi būti įteikta akto kopija. Šį nelaimingą atsitikimą įmonė registruoja ir įtraukia į apskaitą.
4. Gimnazijos direktorius privalo nelaimingą atsitikimą tiriančiai komisijai sudaryti sąlygas dirbti.
5. Nelaimingą atsitikimą tiriantys komisijos nariai turi teisę gauti įstaigos, kurioje įvyko nelaimingas atsitikimas, darbuotojų, liudytojų žodinius ar rašytinius paaiškinimus dėl nelaimingo atsitikimo.

**IV SKYRIUS**

**NELAIMINGŲ ATSITIKIMŲ TYRIMAS**

1. Jei nelaimingas atsitikimas įvyko Gimnazijoje ar jos teritorijoje, Gimnazijos direktorius užtikrina, kad įvykio vieta ir įrenginių būklė iki tol, kol nelaimingas atsitikimas bus pradėtas tirti, išliktų tokia, kokia buvo nelaimingo atsitikimo metu, užtikrinant kitų mokinių saugumą.
2. Jei dėl kitiems žmonėms kylančios grėsmės įvykio vietoje būtina daryti pakeitimų, jie įforminami aktu.
3. Tirdama nelaimingą atsitikimą komisija turi:
	1. išklausyti ir gauti rašytinius nukentėjusiųjų (esant galimybei), liudytojų, darbuotojų ir kitų su įvykiu susijusių asmenų paaiškinimus;
	2. prireikus pasitelkti specialistus;
	3. išnagrinėti su įvykiu susijusius dokumentus ir nustatyti aplinkybes, priežastis, galimus norminių teisės aktų reikalavimų pažeidimus ir juos pažeidusius asmenis;
	4. parengti aktą ir įvykio tyrimo medžiagą.
4. Nelaimingo atsitikimo tyrimo dokumentus sudaro:
	1. aktas;
	2. darbuotojų, liudytojų ir kitų asmenų rašytiniai paaiškinimai;
	3. duomenys apie nukentėjusiojo ir kitų su įvykiu susijusių asmenų instruktavimą;
	4. nukentėjusiojo (jeigu pilnametis) arba jo tėvų (globėjų, rūpintojų) pateikta medicinos įstaigos išvada apie nukentėjusiojo patirtą žalą sveikatai ar mirties priežastį (jei nukentėjusysis buvo gydomas ar mirė sveikatos priežiūros įstaigoje);
	5. ekspertų (jeigu jie buvo pasitelkti) ar įvykio tyrimą vykdžiusių kitų institucijų išvados;
	6. norminių teisės aktų, kurių reikalavimai buvo pažeisti, išrašai, įsakymai apie saugos reikalavimus ir darbuotojus, atsakingus už jų laikymąsi.
5. Jei nelaimingas atsitikimas susijęs su apsinuodijimu, ūmiu susirgimu, gaisru, sprogimu, įrenginių avarija, statinių griuvimu ar geležinkelio, vandens, oro transporto, automobilių, traktorių ir kitų savaeigių mašinų eismo saugumo taisyklių pažeidimu, įvykio aplinkybes tyrusių atitinkamų institucijų išvados, pateiktos nelaimingo atsitikimo tyrimo komisijai, pridedamos prie nelaimingo atsitikimo tyrimo medžiagos.
6. Aktas ir tyrimo dokumentai pateikiami Gimnazijos direktoriui.
7. Gimnazijos direktorius, gavęs aktą ir tyrimo dokumentus, privalo:
	1. akto ir tyrimo dokumentų originalus palikti Gimnazijoje;
	2. ne vėliau kaip per tris darbo dienas nuo akto surašymo:
		1. akto ir tyrimo dokumentų kopijas pateikti nukentėjusiajam (tik pilnamečiam mokiniui) ar jo teisėtam atstovui, jeigu jie to prašo;
		2. nuasmeninto akto kopiją pateikti elektroninėmis priemonėmis arba tiesiogiai Jonavos rajono savivaldybei;
		3. vietovės, kurioje įvyko nelaimingas atsitikimas, atitinkamai teritorinei prokuratūrai, jei įvyko mirtinas nelaimingas atsitikimas;
		4. Švietimo, mokslo ir sporto ministerijai, jei įvyko mirtinas nelaimingas atsitikimas.
8. Nelaimingą atsitikimą (išskyrus mirtiną) tirianti komisija ištiria ir surašo aktą ne vėliau kaip per dešimt darbo dienų nuo nelaimingo atsitikimo, išskyrus Tvarkos aprašo 10 punkte, 12.3–12.5 papunkčiuose ir 29 punkte įvardintus atvejus.  Atsižvelgus į tyrimo sudėtingumą, Jonavos rajono savivaldybės sprendimu tyrimo laikas gali būti pratęstas.
9. Mirtinas nelaimingas atsitikimas ištiriamas ir aktas surašomas ne vėliau kaip per penkiolika darbo dienų nuo nelaimingo atsitikimo, išskyrus Tvarkos aprašo 10 punkte, 12.3–12.5 papunkčiuose ir 29 punkte įvardintus atvejus. Atsižvelgus į tyrimo sudėtingumą, nelaimingo atsitikimo tyrimo komisiją sudariusio subjekto sprendimu tyrimo laikas gali būti pratęstas.
10. Tvarkos aprašo 12.3–12.5 papunkčiuose ir 29 punkte įvardintais atvejais, tiriant nelaimingą atsitikimą, aktas surašomas ir tyrimas baigiamas ne vėliau kaip per penkias darbo dienas gavus atitinkamos (-ų) 12.1–12.7 papunkčiuose nurodytos (-ų) institucijos (-ų) išvadas.
11. Jei nelaimingas atsitikimas įvyksta dėl geležinkelio, vandens, oro transporto, automobilių, traktorių ir kitų savaeigių mašinų eismo saugumo taisyklių pažeidimų, aktas surašomas vadovaujantis atitinkamų valstybinių tarnybų, kontroliuojančių eismo saugą, išvadomis, kurios turi būti pateikiamos teisės aktų nustatyta tvarka.
12. Jeigu tyrimo komisiją sudaręs subjektas nustato, kad nelaimingas atsitikimas ištirtas neteisingai ar nepakankamai, jis skiria pakartotinį tyrimą. Pakartotiniam tyrimui atlikti skiriamas kitas komisijos pirmininkas.
13. Jeigu Gimnazijos direktorius nesutinka su nelaimingą atsitikimą tyrusios komisijos išvadomis, jis gali savo nuomonę išdėstyti raštu ir prašyti Jonavos rajono savivaldybės organizuoti pakartotinį tyrimą.
14. Jeigu nukentėjusysis (tik pilnametis mokinys) ar jo interesams atstovaujantis asmuo nesutinka su tyrimo komisijos išvadomis, jis gali savo nuomonę išdėstyti raštu ir prašyti tyrimo komisiją sudariusį subjektą skirti pakartotinį tyrimą.
15. Pakartotinio tyrimo metu surašomas laisvos formos aktas, kuriame turi būti nurodytos nepagrįstos ar neteisingos pirmojo tyrimo akto išvados. Pakartotinio tyrimo aktas ir jame nurodytus faktus pagrindžianti papildoma medžiaga pateikiama pakartotinį tyrimą skyrusiam subjektui. Jei pakartotinio tyrimo išvados nepagrįstos ar neatitinka norminių teisės aktų reikalavimų, komisija įpareigojama ištaisyti klaidas.
16. Pakartotinai ištyrus nelaimingą atsitikimą, pakartotinio tyrimo medžiaga paskirstoma  Tvarkos aprašo 22 punkte ar 24 punkte nurodyta tvarka.

**V SKYRIUS**

**NELAIMINGŲ ATSITIKIMŲ APSKAITA IR AKTŲ SAUGOJIMAS**

1. Visi nelaimingi atsitikimai, kuriems surašyti aktai, registruojami ir saugomi Gimnazijoje, kurioje įvyko nelaimingas atsitikimas, vadovaujantis Lietuvos Respublikos dokumentų ir archyvų įstatymo ir Lietuvos vyriausiojo archyvaro nustatyta tvarka ir terminais. Reorganizuojant švietimo įstaigą arba ją pertvarkant, aktai ir tyrimo medžiaga perduodama jos teisių (pareigų) perėmėjui. Likviduojant Gimnaziją, aktai ir tyrimo medžiaga teisės aktuose nustatyta tvarka perduodami archyvui.

**VI SKYRIUS**

**ATSAKOMYBĖ**

1. Asmenys, pažeidę šio Tvarkos aprašo nuostatas, atsako Lietuvos Respublikos įstatymų nustatyta tvarka.

**VII SKYRIUS**

**BAIGIAMOSIOS NUOSTATOS**

1. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, duomenų valdytojų patvirtintais ir kitais teisės aktais, reglamentuojančiais asmens duomenų tvarkymą. Asmens duomenų tvarkymo tikslas – nustatyti asmenis, nukentėjusius dėl nelaimingo atsitikimo, jo aplinkybes, priežastis, galimus norminių teisės aktų reikalavimų pažeidimus ir juos galimai pažeidusius asmenis. Duomenų subjektų teisės įgyvendinamos Bendrojo duomenų apsaugos reglamento ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jonavos Jeronimo Ralio gimnazijos

mokinių nelaimingų atsitikimų tyrimo

tvarkos aprašo

1 priedas

**NELAIMINGO ATSITIKIMO AKTAS**

\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dokumento sudarymo vieta)

**1. Švietimo įstaigos, kurios mokinys nukentėjo, pavadinimas**  \_\_\_\_\_\_\_\_\_\_\_\_\_\_\_\_\_\_

1.1. adresas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.2. telefonas  \_\_\_\_\_\_\_\_\_\_\_ Įstaigos kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Švietimo įstaigos vadovas**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, tel. Nr., el. paštas)

**3. Nukentėjusysis**   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, gimimo data)

3.1. Mokosi  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ klasėje.

3.2.  Nukentėjusiojo elektroninė statistinė apskaitos forma Nr. E027-1 „Mokinio sveikatos pažymėjimas“ yra / nėra (reikalingą žodį pabraukti)

3.3. Įvadinio instruktavimo data \_\_\_\_\_\_ m. \_\_\_\_\_\_ d.

**4. Nelaimingas atsitikimas įvyko** \_\_\_\_\_\_\_\_ m. \_\_\_\_ d.  \_\_\_\_\_\_\_\_ val.

4.1. Pirmosios medicinos pagalbos suteikimo įvykio vietoje laikas valandomis ir minutėmis  ir kas ją suteikė (įrašyti)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.2. Įstaiga, kuri suteikė specialiąją medicinos pagalbą, pavadinimas, adresas, telefono numeris  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Veikla, užsiėmimas / pertrauka tarp veiklų, užsiėmimų, kai įvyko nelaimingas atsitikimas**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimas, numatytas: ugdymo (mokymo) ir renginių planuose)

5.1. Užsiėmimo vadovas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

5.2. Telefono Nr., el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.3. Užsiėmimų vadovo atsakomybė įteisinta tai suderinus su juo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kaip įteisinta: dokumento pavadinimas, Nr., įsigaliojimo data, punkto ištrauka)

5.4. Užsiėmime dalyvavo mokinių (skaičių įrašyti)   \_\_\_\_\_\_\_\_\_\_

**6. Nelaimingo atsitikimo vieta**   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimas, adresas)

**7. Nelaimingo atsitikimo liudytojai**   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8.** **Nelaimingo atsitikimo aplinkybės:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. Nukentėjusįjį traumavę veiksniai:**   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10. Nelaimingo atsitikimo priežastys:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**11. Asmenys, pažeidę norminių teisės aktų reikalavimus:**   \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**12. Priemonės tokiems ir panašiems nelaimingiems atsitikimams išvengti**

|  |  |  |  |
| --- | --- | --- | --- |
| Eil. Nr.    | Priemonės pavadinimas    | Įvykdymo terminas    | Žyma apie įvykdymą    |
|    |  |    |    |
|  |    |    |    |

**13. Nelaimingo atsitikimo tyrimas:** pradėtas: \_\_\_\_\_ m. \_\_\_ d.

baigtas: \_\_\_\_\_ m. \_\_\_\_\_ d.

**14. Nelaimingo atsitikimo tyrimo komisija:**

**Pirmininkas**   \_\_\_\_\_\_\_\_\_\_\_\_\_\_\_\_\_\_\_\_

(pareigos, parašas, vardas, pavardė)

**Nukentėjusiojo atstovas**   \_\_\_\_\_\_\_\_\_\_\_\_\_\_\_\_\_\_\_\_

(parašas, vardas, pavardė)

**Tyrime dalyvavo:**   \_\_\_\_\_\_\_\_\_\_\_\_\_\_\_\_\_\_\_\_

(parašai, vardai, pavardės)

**Gimnazijos vadovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas, pavardė, data)

\_\_\_\_\_\_\_\_\_\_\_\_\_\_

Jonavos Jeronimo Ralio gimnazijos

mokinių nelaimingų atsitikimų tyrimo

tvarkos aprašo

2 priedas

**PRANEŠIMO APIE ĮVYKĮ FORMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos kodas, buveinės adresas, telefono numeris, elektroninis paštas)

\_\_\_\_\_\_\_\_\_\_\_\_\_\_\_\_\_\_\_\_

(institucijos pavadinimas)

**PRANEŠIMAS**

**APIE ĮVYKĮ ŠVIETIMO ĮSTAIGOJE**

**\_\_\_\_\_\_\_\_\_\_\_\_\_** Nr**.\_\_\_\_\_\_\_\_**

(Data)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(dokumento sudarymo vieta)

1. Nukentėjo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_žmonių, iš jų žuvo \_\_\_\_\_\_

2. Nukentėjo, žuvo   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(klasė (grupė), vardas, pavardė, gimimo data)

3. Įvykio laikas \_\_\_\_\_\_ m. \_\_\_\_\_ d.\_\_\_\_\_\_val.\_\_\_\_min.

4. Užsiėmimas   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Švietimo įstaigos pavadinimas   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Įvykio vieta, adresas ir aplinkybės   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Švietimo įstaigos vadovas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, telefono Nr., el. paštas)

8. Apie įvykį pranešė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens, perdavusio pranešimą, pareigos, vardas, pavardė, tel. Nr.)

\_\_\_\_\_\_\_\_\_\_\_\_\_\_